laion/Wikipedia-Exotic huggingface dataset:
მხრის ბიცეფსი

ბიცეფსი (ლათ. biceps – ორთავა) — ორთავა კუნთი. მხრის ბიცეფსი იწყება ბეჭის ძვლიდან და დამაგრებულია სხივის ძვლის ბორცვზე; ხრის ხელს იდაყვის სახსარში და წინამხარს აბრუნებს გარეთ (იხ. სუპინაცია). სუპინაცია ბარძაყის ბიცეფსი ქართული საბჭოთა ენციკლოპედია, ტ. 2, თბ., 1977. — გვ. 422.
ბიცეფსი

ტერმინით ბიცეფსი შეიძლება აღნიშნული იყოს: მხრის ბიცეფსი ბარძაყის ბიცეფსი
ბარძაყის ბიცეფსი

ბიცეფსი (ლათ. biceps – ორთავა) – ორთავა კუნთი. ბარძაყის ბიცეფსი იწყება კუკუხოდან და ბარძაყის ძვლიდან და დამაგრებულია მცირე წვივის ძვლის თავზე; შლის ბარძაყს და ხრის წვივს. მხრის ბიცეფსი ქართული საბჭოთა ენციკლოპედია, ტ. 2, თბ., 1977. — გვ. 422.
აერაცია

აერაცია (ბერძნ. ἀήρ — ჰაერი) — წყლის გაჯერება ჰაერის ჟანგბადით, აერაციას ატარებენ წყალსადენის გამწმენდ ნაგებობებში, რომ წყალს მოაცილონ რკინის ჰიდროჟანგი, თავისუფალი ნახშირმჟავა და გოგირდწყალბადი. აერაცია არსებითად აუმჯობესებს წყლის ხარისხს. ჩამდინარე წყლის ბიოლოგიური წმენდის ნაგებობებში (აეროტენკი, აეროფილტრი, ბიოფილტრი) აერაციას მიმართავენ იმ მიკროორგანიზმთა (აერობული ბაქტერიები) ცხოველმოქმედების გასაზრდელად, რომლებიც უზრუნველყოფენ წყალში გახსნილი ორგანული ნივთიერებებისა და სხვა სიბინძურის მინერალიზაციას. ორგანიზმები, რომლებიც ცხოვრობენ ნიადაგის აერაციის ფენაში და მონაწილეობენ ნიადაგთწარმოქმნაში მათ აერობიონტები ეწოდებათ. ქართული საბჭოთა ენციკლოპედია, ტ. 1, თბ., 1975. — გვ. 103. ↑ აერობიონტები. დაარქივებულია ორიგინალიდან — 2011-05-15. ციტირების თარიღი: 2011-05-25.
სერი

სერი — საშუალო სიმაღლის, სხვადასხვა წარმოშობის, მოგრძოდ წამოზიდული რელიეფის დადებითი ფორმების ზოგადი სახელწოდება. წარმოადგენს ხშირად, ვიწრო, გაჭიმულ, ამაღლებულ რელიეფს ან ბორცვების ჯაჭვისებურ მწკრივის. მათი ფერდობის დაქანება 20 პროცენტია და ზოგჯერ მეტიც, სიმაღლე 200 მ-მდე. აქვთ ბრტყელი და მომრგვალებული მწვერვალები და მკვეთრად გამოსახული ძირის ხაზი. განარჩევენ ბოლომორენულ, ოზურ, ეოლურ, კუესტურ, ეროზიულ და სხვა სერებს. სიმაღლე განსხვავებულია (რამდენიმე მეტრიდან ასეულ მეტრამდე). გამოირჩევა ნაზი რელიეფითა და შედარებით რბილი აგებულებით. ხშირად სერი ბორცვნალებთან ერთად მნიშვნელოვან სიგრძეზე ქმნის დედამიწის ზედაპირის დაბალმთიან ტერიტორიებზე საკმაო სიგრძის წაგრძელებებს, რომლებიც მკვეთრად არღვევენ ერთფეროვან რელიეფს. უდაბურ მხარეებში ფართოდ არის გავრცელებული ქვიშიანი სერები, რომელთა სიმაღლე ხშირად 1-2 მ-ია, სიგანე 5-10 მ, ხოლო სიმაღლე იშვიათად 200-300 მ. საქართველოში ცნობილია მაგ., კვერნაქები, დაბალმთიანი სერები, რომლებიც მნიშვნელოვან სიგრძეზე არიან წაგრძელებულნი. კვერნაქების საერთო სიგრძე დაახლოებით 70 კმ-ია, ხოლო სიგანე სიგრძეზე გაცილებით პატარაა (მხოლოდ 7-8 კმ). მრავალრიცხოვანი სერები არსებობს ასევე ივრის ზეგანზე. სერებს უწოდებენ აგრეთვე განივი და გრძივი მდინარეთა ხეობებით დანაწევრებულ ერთმანეთს მიყოლებულ და ერთი მიმართულებით ორიენტირებულ ქედების ერთობლიობას. ↑ 1.0 1.1 გეომორფოლოფიური ლექსიკონი, გამომცემლობა ნეკერი, თბილისი, 1996. ↑ ქართული საბჭოთა ენციკლოპედია, ტ. 9, თბ., 1985. — გვ. 299. ↑ Геологический словарь, Т. 1, А-Л., М., 1955. ↑ უკლება დ., ქართული საბჭოთა ენციკლოპედია, ტ. 5, თბ., 1980. — გვ. 494.
საყორნე

საყორნე — ისტორიული სოფელი ქვემო ქართლში. მდებარეობს ალგეთის ხეობაში (ახლანდელი თეთრიწყაროს მუნიციპალიტეტი). ისტორიულ წყაროებში პირველად მოხსენიებულია XVIII საუკუნის I ნახევარში. ქართული საბჭოთა ენციკლოპედია, ტ. 9, თბ., 1985. — გვ. 204.
საყორნის ქედი

საყორნის ქედი — ქედი საქართველოში, კახეთის მხარის თელავის მუნიციპალიტეტში. კახეთის კავკასიონის მთავარი წყალგამყოფი ქედის სამხრეთი განშტოება, მდინარეების სტორისა და დიდხევის წყალგამყოფი, სიგრძე 23 კმ. მთავარი მწვერვალებია უსახელო (2902 მ) და საყორნე (2425 მ). აგებულია ქვედაიურული თიხაფიქლებითა და ქვიშაქვებით, შუა მონაკვეთი, ამას გარდა, – ასპიდური ფიქლებითა და დიაბაზებით. ქედის თხემი საფეხურისებრ დაბლდება, ზოგან მოვაკებულია. კალთები ძლიერ დახრილი და დანაწევრებულია. ჩრდილოეთ ნაწილში მყინვარული ცირკებია. კალთები დაფარულია ფოთლოვანი ტყით, თხემი – სუბალპური ბუჩქნარებითა და მდელოებით, უფრო მაღლა ალპური მდელოთი. ჩანგაშვილი გ., ქართული საბჭოთა ენციკლოპედია, ტ. 9, თბ., 1985. — გვ. 204.
სვერის მღვიმე

სვერის მღვიმე — კარსტული მღვიმე საქართველოში, ჭიათურის მუნიციპალიტეტის სოფელ სვერის მიდამოებში, ზღვის დონიდან 690 მ სიმაღლეზე. გამომუშავებულია ზედაცარცულ კირქვებში. მღვიმის წინა მონაკვეთი სუბჰორიზონტულია, ბოლო — საფეხურებიანი. ჯამური სიგრძეა — 280 მ. გვხვდება სტალაქტიტები, სტალაგმიტები, კედლის ნაღვენთები და ნგრეული მასალა. ტინტილოზოვი ზ., ქართული საბჭოთა ენციკლოპედია, ტ. 9, თბ., 1985. — გვ. 314.
Millennium (სიმღერა)

„Millennium“ — რობი უილიამსის 1998 წლის სიმღერა და სინგლი, ალბომიდან I've Been Expecting You. მასში გამოყენებულია მელოდია ფილმიდან „შენ მხოლოდ ორჯერ ცოცხლობ“. სიმღერის მუსიკალური ვიდეო ასევე არის ჯეიმზ ბონდის შესახებ ფილმების პაროდია, რომელშიც გამოყენებულია ელემენტები ბონდიანის სხვადასხვა ფილმებიდან. ბრიტანეთი, CD1 Millennium – 4:07 Love Cheat (დემო ვერსია) – 3:46 Rome Munich Rome (დემო ვერსია) – 3:05 ბრიტანეთი, CD2 Millennium – 4:07 Lazy Days (ორიგინალური ვერსია) – 4:29 Angels (საკონცერტო ვერსია) – 5:38 ევროპული CD მაქსი Millennium – 4:07 Love Cheat (დემო ვერსია) – 3:46 Rome Munich Rome (დემო ვერსია) – 3:05 Angels (საკონცერტო ვერსია) – 5:38 ინფორმაცია სინგლზე რობი უილიამსის ოფიციალურ საიტზე დაარქივებული 2011-09-04 საიტზე Wayback Machine.
No Regrets (რობი უილიამსის სიმღერა)

„No Regrets“ — რობი უილიამსის 1998 წლის სიმღერა და სინგლი, ალბომიდან I've Been Expecting You. იგი დაიწერა ჯგუფ Pet Shop Boys-ის მონაწილეობით (სიმღერაში ჟღერს ნილ ტენანტის ვოკალი). დამატებითი სიმღერა ამ სინგლიდან, Sexed Up შეტანილია რობის სხვა სტუდიურ ალბომში Escapology. ამ სიმღერას უილიამსი საკონცერტო შესრულებისას უძღვნიდა ჯგუფ Take That-ის წევრებს. გარკვეულ მინიშნებებს მის იდეებზე იძლევა სიმღერის ოფიციალური ვიდეოკლიპიც, რომელშიც უილიამსი ცეცხლს უკიდებს უკან დატოვებულ ბენზინის კვალს. ბრიტანეთი CD1 No Regrets – 5:11 Antmusic – 3:31 Deceiving Is Believing – 4:30 ბრიტანეთი CD2 No Regrets – 5:11 There She Goes (ჩაწერილია Forum-ში) – 2:51 Sexed Up (დემო ვერსია) – 3:54 There She Goes (ჩაწერილია Forum-ში, ვიდეო) – 2:51 ინფორმაცია სინგლზე რობი უილიამსის ოფიციალურ საიტზე დაარქივებული 2010-02-17 საიტზე Wayback Machine.
გლოტოქრონოლოგია

გლოტოქრონოლოგია (ებრ. γλῶττα „ენა“ და χρóνος „ქრონოლოგია“) — ლექსიკოსტატისტიკის დარგი, რომელიც მიზნად ისახავს ენათა ოჯახების დაშლის ისტორიამდელი პროცესების დათარიღებას. ქრონოლოგია უცხო სიტყვათა ლექსიკონი
Strong (სიმღერა)

„Strong“ — რობი უილიამსის 1998 წლის სიმღერა და სინგლი, ალბომიდან I've Been Expecting You. სინგლის მხარეა „Let Me Entertain You“-ს საკონცერტო ვერსია, ჩაწერილი 1999 წელს. სიმღერა მოხვდა ბრიტანული სინგლების საუკეთესო 5-ეულში. Strong – 4:39 Let Me Entertain You (ჩაწერილია Brits-ზე, 1999) – 4:44 Happy Song – 2:53 Let Me Entertain You (ჩაწერილია Brits-ზე, 1999, ვიდეო) ინფორმაცია სინგლზე რობი უილიამსის ოფიციალურ საიტზე დაარქივებული 2011-09-04 საიტზე Wayback Machine.
სერის მყინვარი

სერის მყინვარი — კარულ-ხეობის ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარი ქედის სამხრეთ კალთაზე, მდინარე ენგურის მარჯვენა შენაკადის — მულხრის აუზში. უერთდება მყინვარ ტვიბერს მარჯვენა მხრიდან. სიგრძე 4,9 კმ, ფართობი 5,08 კმ². საზრდოობს მწვერვალების ასმაშისა და ბანგურიანის კალთებიდან ჩამონადენი მყინვართა ნაკადებით. სერის მყინვარზე მისასვლელი გზა ადის სოფელ ჟაბეშიდან. ხაზარაძე რ., ქართული საბჭოთა ენციკლოპედია, ტ. 9, თბ., 1985. — გვ. 299.
სვანებისწყლის ქედი

სვანებისწყლის ქედი — ქედი საქართველოში, ამბროლაურის მუნიციპალიტეტში. წარმოადგენს ლეჩხუმის ქედის სამხრეთ განშტოებას, მდინარეების რიცეულისა და ჟრინევის (რიონის აუზი) წყალგამყოფს. მიემართება სამხრეთით და თავდება აღნიშნული მდინარეების შეერთების ადგილზე. ამავე მიმართულებით დაბლდება 3000 მ-დან 1200 მ-მდე. აგებულია ზედალიასური ქვიშაქვებითა და თიხაფიქლებით. თხემი მობრტყელებულია. სამხრეთ ნახევარი ტყეებით (წიფელი, ნაძვი) არის შემოსილი, 2000 მ-ის ზევით სუბალპური და ალპური მდელოებია. ნემანიშვილი ს., ქართული საბჭოთა ენციკლოპედია, ტ. 9, თბ., 1985. — გვ. 309.
ბანგურიანი

ბანგურიანი — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს კავკასიონის სამხრეთ კალთაზე, მდინარეების მესტიაჭალისა და მულხრის წყალგამყოფ გვალდის ქედზე. სიმაღლე ზღვის დონიდან 3837 მ. აგებულია იურული თიხაფიქლებითა და ქვიშაქვებით, იშვიათად კირქვებით. ხასიათდება თანამედროვე გამყინვარებით, რელიეფის გლაციალური ფორმებით. კალთებზე სუბალპური და ალპური მდელოებია. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 31. ↑ უთმელიძე მ., ენციკლოპედია „საქართველო“, ტ. 1, თბ., 1997. — გვ. 348.
სამთისი

სამთისი — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, ბარის თემში. მდებარეობს რაჭის ქედის ჩრდილოეთ კალთაზე. ზღვის დონიდან 1000 მეტრზე, ქალაქ ონიდან დაშორებულია 25 კილომეტრით. 2014 წლის აღწერის მონაცემებით სოფელში ცხოვრობს 8 ადამიანი. ქართული საბჭოთა ენციკლოპედია, ტ. 9, თბ., 1985. — გვ. 11. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს ადმინისტრაციულ-ტერიტორიული ერთეულები ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სარეკის ეხი

სარეკის ეხი – ზედა პალეოლითის ხანის არქეოლოგიური ძეგლი სოფელ სარეკის ტერიტორიაზე (საჩხერის მუნიციპალიტეტი). მდინარე ჯრუჭულის მარცხენა ნაპირზე, მდინარის დონიდან 15 მეტრზე. ჯრუჭულის მღვიმის პირდაპირ. აღმოაჩინეს და გათხარეს 1959-1960 წლებში (დ. თუშაბრამიშვილი). სარეკის ეხი კლდოვანი ფარდულია, რომელსაც ადამიანი სეზონურად იყენებდა. კულტურული ფენა 25-30 სმ აღწევს. ფენის ქვედა შრე (15-20 სმ სისქის) შეიცავს პალეოლითურ ნაშთებს. მასში აღმოჩნდა კაჟის 794 ნივთი. გვხვდება მზა იარაღი: მიკროლითური ლამელები (200 ც.), შატელპერონის მაგვარი ზურგამორკალული დანები (32 ც.), საფხეკები (27 ც.) დამზადებული, როგორც ლამელებზე, ისე ანატკეცებზე. აქ აღმოჩენილი ფაუნიდან აღსანიშნავია, დომბას, შვლის, ტახის, კეთილშობილი ირმის, კავკასიური ჯიხვის, მურა დათვისა და ე. წ. ტყის კაცის ნაშთები. ზედა შრე (5-10 სმ სისქის) შეიცავს ფეოდალური ხანისა და თანამედროვე კერამიკის ფრაგმენტებს. თუშაბრამიშვილი დ., ქართული საბჭოთა ენციკლოპედია, ტ. 9, თბ., 1985. — გვ. 104.
სტირმასიგი

სტირმასიგი — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, კიროვის თემში, მდებარეობს მდინარე ჯეჯორის მარჯვენა მხარეს. 1991 წლამდე შედიოდა ჯავის რაიონის შემადგენლობაში. ზღვის დონიდან 1350 მეტრზე. ჯავიდან დაშორებულია 42 კილომეტრით. ქართული საბჭოთა ენციკლოპედია, ტ. 9, თბ., 1985. — გვ. 571. ↑ საქართველოს ადმინისტრაციულ-ტერიტორიული ერთეულები ↑ საქართველოს რესპუბლიკის უზენაესი საბჭოს დადგენილება ჯავის რაიონიდან სინაგურის, კიროვისა და ჩასავლის სასოფლო საბჭოების გამოყოფის შესახებ, 1991 წლის 27 აპრილი.[მკვდარი ბმული]
სომიწო

სომიწო — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, კომანდელის თემში, მდებარეობს მდინარე ჯეჯორის ხეობაში. ზღვის დონიდან 760 მეტრზე, ქალაქ ონიდან დაშორებულია 3 კილომეტრით. 2014 წლის აღწერის მონაცემებით სოფელში ცხოვრობს 21 ადამიანი. ქართული საბჭოთა ენციკლოპედია, ტ. 9, თბ., 1985. — გვ. 462. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სორგითი

სორგითი — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, პიპილეთის თემში, მდებარეობს მდინარე ჯეჯორის ხეობაში. ზღვის დონიდან 960 მეტრზე, ქალაქ ონიდან დაშორებულია 8 კილომეტრით. 2014 წლის აღწერის მონაცემებით სოფელში ცხოვრობს 4 ადამიანი. ქართული საბჭოთა ენციკლოპედია, ტ. 9, თბ., 1985. — გვ. 474. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს ადმინისტრაციულ-ტერიტორიული ერთეულები ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სორი

სორი — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, თემის ცენტრი (სოფლები: გადამში, ჭვებარი), მდებარეობს მდინარე რიონის მარჯვენა მხარეს. ამბროლაური-ონის საავტომობილო გზაზე. ზღვის დონიდან 720 მეტრი, ონიდან 14 კილომეტრი. წყაროებში პირველად მოხსენიებულია XVIII საუკუნეში. 2014 წლის აღწერის მონაცემებით სოფელში ცხოვრობს 194 ადამიანი. სორის მონასტერი ქართული საბჭოთა ენციკლოპედია, ტ. 9, თბ., 1985. — გვ. 475. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სევა

სევა — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში (ფარახეთის თემი), მდებარეობს რაჭის ქედის ჩრდილოეთ კალთზე. ზღვის დონიდან 960 მეტრი, ონიდან 9 კილომეტრი. წყაროებში პირველად მოხსენიებულია XVIII საუკუნეში. 1725 წელს იმერეთის მეფე ალექსანდრე V-ის ბრძანებით დაანგრიეს სევის თავდაცვითი კოშკები. 2014 წლის აღწერის მონაცემებით სოფელში ცხოვრობს 84 ადამიანი. ქართული საბჭოთა ენციკლოპედია, ტ. 9, თბ., 1985. — გვ. 265. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სხიერი

სხიერი — ნასოფლარი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში (კომანდელის თემი), მდებარეობს რაჭის ქედის ჩრდილოეთ კალთზე. ზღვის დონიდან 1100 მეტრი, ონიდან 7 კილომეტრი. წყაროებში პირველად მოხსენიებულია XVIII საუკუნეში ხსუარის სახელწოდებით. სოფელში შემონახულია ე. წ. უძრავი წმინდა გიორგის ეკლესია. 2014 წლის აღწერის მონაცემებით სოფელში არავინ ცხოვრობს. სხიერის მონასტერი ქართული საბჭოთა ენციკლოპედია, ტ. 9, თბ., 1985. — გვ. 629. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ Кавказскій календарь на 1912 годъ, Тифлись, 1911, стр. 205. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სხანარი

სხანარი — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში (წედისის თემი), მდებარეობს კუდაროს ქედის ჩრდილოეთ კალთზე. ზღვის დონიდან 1500 მეტრი, ონიდან 15 კილომეტრი. 2014 წლის აღწერის მონაცემებით სოფელში ცხოვრობს 4 ადამიანი. ქართული საბჭოთა ენციკლოპედია, ტ. 9, თბ., 1985. — გვ. 628. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სხვავის საყინულე

სხვავის ჭა-საყინულე — ბუნებრივი გამოქვაბული საქართველოში, ამბროლაურის მუნიციპალიტეტში, სოფელ შუა სხვავის სამხრეთით 4 კმ-ზე. ზღვის დონიდან 1310 მეტრზე. გამომუშავებულია ქვედაცარცულ კირქვებში. ჭა იწყება დიდი ძაბრით, რომლის ფსკერი თოვლითაა ამოვსებული. ძაბრი ქვემოთ ციცაბოდ დახრილ გვირაბში გადადის. გვხვდება ყინულის სტალაქტიტები, სტალაგმიტები, საუკუნოვანი ყინულის სვეტები (ზოგი სვეტის სიმაღლეა 8 მ, ხოლო გარშემოწერილობა 20 მ) და კასკადები. არის ასევე მიწისქვეშა გლეტჩერი, მასში ჩაყინული ღორღითა და ქვებით. მექანიკური ნალექებიდან — ნგრევის ადგილობრივი მასალა. სამხრეთ კედელთან წყლის პატარა გუბურებია. ყინული გამოიყენება სამეურნეო საჭიროებისათვის. ჰავა სტატიურია. ჰაერის ტემპერატურა მთელი წლის განმავლობაში 0 °C-ზე დაბალია. პირველ ძაბრში ჩასვლა ადვილია. მეორე მონაკვეთის დასაძლევად საჭიროა თოკი ან საფეხურების გაჭრა ყინულში. ტინტილოზოვი ზ., ქართული საბჭოთა ენციკლოპედია, ტ. 9, თბ., 1985. — გვ. 629. ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, თბ., 1966.
She's the One

„She's the One“ — ბრიტანული როკ-ჯგუფ World Party-ს სიმღერა. დაიწერა კარლ უოლინგერის მიერ ჯგუფის მეოთხე სტუდიური ალბომისთვის Egyptology (1997). 1997 წელს სიმღერამ აივორ ნოველოს ჯილდო მიიღო. რობი უილიამსის მიერ ჩაწერილი სიმღერის ვერსია გამოვიდა 1998 წელს, ალბომიდზე I've Been Expecting You. იგი გამოიცა ორმაგი სინგლის სახით - მეორე დისკზე წარმოდგენილია „It's Only Us“. ბრიტანეთში სინგლი ჩარტების სათავეში მოექცა. ბრიტანეთი, CD1 She's the One (უოლინგერი) – 4:18 It's Only Us – 2:51 Millennium (საკონცერტო, ჩაწერილია სლეინის სასახლეში) – 4:39 She's the One (ვიდეო დამატება) ბრიტანეთი, CD2 It's Only Us – 2:51 She's the One – 4:18 Coke & Tears – 4:24 It's Only Us (ვიდეო დამატება) ↑ Cassidy, Andy. (7 October 2012) World Party: Interview with Karl Wallinger. pennymusic.co.uk. დაარქივებულია ორიგინალიდან — 4 ნოემბერი 2013. ციტირების თარიღი: 30 October 2013.
It's Only Us

„It's Only Us“ — რობი უილიამსის 1999 წლის სიმღერა და სინგლი, ალბომის I've Been Expecting You 2002 წლის გამოცემიდან. სიმღერა ბრიტანეთის ჩარტის სათავეში ერთი კვირის განმავლობაში იმყოფებოდა. იგი ჟღერს თამაშში FIFA 2000 (EA Sports). ალბომის I've Been Expecting You 2002 წლის გამოცემაში ამოღებულია Jesus In A Camper Van და ჩანაცვლებულია ამ სიმღერით. ბრიტანეთი, CD1 "She's the One" – 4:18 "It's Only Us" – 2:51 "Millennium" (ჩაწერილია ცოცხლად სლეინის სასახლეში) – 4:40 "She's the One" (ვიდეო დამატება) ბრიტანეთი, CD2 "It's Only Us" – 2:51 "She's the One" – 4:18 "Coke & Tears" – 4:24 "It's Only Us" (ვიდეო დამატება) ინფორმაცია სინგლზე რობი უილიამსის ოფიციალურ საიტზე დაარქივებული 2011-09-04 საიტზე Wayback Machine.
Win Some Lose Some

„Win Some Lose Some“ — რობი უილიამსის 1999 წლის სიმღერა და სინგლი, ალბომიდან I've Been Expecting You. სიმღერა მოხვდა ბრიტანული ჩარტის ათეულში, #7 პოზიციაზე. ამ ათეულში იგი საერთო ჯამში ოთხი კვირის მანძილზე იმყოფებოდა, ხოლო 21 კვირის განმავლობაში - ჩარტის სხვა პოზიციებზე. Win Some Lose Some – 4:18 Phoenix from the Flames – 4:02 The Full Monty Medley (ტომ ჯოუნსის მონაწილეობით) – 5:28 ინფორმაცია საიტზე Discogs
ერედა (ახალგორის მუნიციპალიტეტი)

ერედა — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ბოლის ადმინისტრაციული ერთეული). მდებარეობს ხარულის ქედის აღმოსავლეთ კალთაზე, მდინარე ქსნის მარჯვენა მხარეს, ზღვის დონიდან 920 მ-ზე, ახალგორიდან 4 კმ-ის დაშორებით. 2002 წლის აღწერის მონაცემებით სოფელში ცხოვრობდა 38 კაცი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ერედა წყაროებში ცნობილია XV საუკუნის II ნახევრიდან. 1470 წლით დათარიღებული შალვა ქვენიფნეველის ლარგვისის მონასტრისადმი შეწირული სააღაპე გუჯარიდან ჩანს, რომ სოფლები ივრეთი, ერედა („ჰერედაჲ“), ქურთა და სხვ. მურვან-ყრუს მიერ ყოფილა მოოხრებული და დაუსახლებელი იყო მანამ, სანამ შალვას არ აღუშენებია. მომდევნო ხანებში ერედასთან გადიოდა საზღვარი ქსნის საერისთავოსა და საამილახვროს შორის. 1886 წლის აღწერით ერედა ქსნის უბნის ქვემო ბოლის სასოფლო საზოგადოებაში შედიოდა და იქ 73 მცხოვრები (ყველა ქართველი) იყო. 1922-1990 წლებში შედიოდა სამხრეთ ოსეთის ავტონომიური ოლქის ლენინგორის რაიონში (ბოლის სოფსაბჭო), ოლქის გაუქმების შემდეგ — მცხეთა-მთიანეთის მხარეში, ახალგორის რაიონში. 2008 წლის აგვისტოდან მოქცეულია რუსეთის ფედერაციის მიერ ოკუპირებული ტერიტორიის ფარგლებში. სოფლის ტერიტორიაზე აღმოჩენილია გვიანდელი ბრინჯაოსა და ადრინდელი ანტიკური ხანის სამაროვნები. შემორჩენილია ფეოდალური ხანის კოშკის ნანგრევები, ასევე გვიანი შუა საუკუნეების ღვთისმშობლის ეკლესიის ნანგრევები და „ერედის ხატი“. გაგოშიძე ი., ადრეანტიკური ხანის ძეგლები ქსნის ხეობიდან, თბ., 1964, გვ. 9-10. შიდა ქართლი : ახალგორის რაიონის არქიტექტურული მემკვიდრეობა, ტ. IV, თბ.: ილიას ფონდი, 2008. — გვ. 71. ახლოური დ., ნასოფლარები ქარჩოხის ხეობაში, ჟურნ. „ისტორია, არქეოლოგია, ეთნოლოგია“, № 9, 2023. — გვ. 25-45. ენციკლოპედია „საქართველო“, ტ. 3, თბ., 2014. — გვ. 35.
Rock DJ

„Rock DJ“ — რობი უილიამსის 2000 წლის სიმღერა და სინგლი, ალბომიდან Sing When You're Winning. მასში გამოყენებულია ორი მელოდია - ბარი უაიტის 1977 წლის სიმღერიდან It's Ecstasy When You Lay Down Next To Me და A Tribe Called Quest-ის სიმღერიდან Can I Kick It?. Rock DJ ბრიტანეთში 2000 წლის რიგით მეოთხე ყველაზე გაყიდვადი სინგლი იყო. ბრიტანეთი, CD Rock DJ – 4:15 Talk to Me – 3:28 Rock DJ (Player One Remix) – 5:34 ბრიტანეთი, DVD Rock DJ (მუსიკალური ვიდეო) Rock DJ (შექმნა) ინფორმაცია რობი უილიამსის ოფიციალურ საიტზე დაარქივებული 2011-09-04 საიტზე Wayback Machine.
ელოიანი

ელოიანი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ქარჩოხის ადმინისტრაციული ერთეული). მდებარეობს ქსნის ხეობაში, ზღვის დონიდან 1420 მ-ზე, ახალგორიდან 34 კმ-ის დაშორებით. 2002 წლის აღწერის მონაცემებით სოფელში ცხოვრობდა 12 კაცი. სოფლის მახლობლად მდებარეობს ქარჩოხის ციხე. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 4, თბ., 1979. — გვ. 133. ენციკლოპედია „საქართველო“, ტ. 2, თბ., 2012.
Kids (რობი უილიამსის და კაილი მინოუგის სიმღერა)

„Kids“ — რობი უილიამსის და კაილი მინოუგის 2000 წლის სიმღერა და სინგლი, უილიამსის ალბომიდან Sing When You're Winning. იგი ასევე შეტანილია მინოუგის ალბომში Light Years. სიმღერა მოხვდა ბრიტანული ჩარტის #2 პოზიციაზე. ბრიტანეთი, CD1 Kids – 4:47 John's Gay – 3:40 Often – 2:46 Kids – 4:47 (დამატება, ვიდეო) ბრიტანეთი, CD2 Kids – 4:47 Karaoke Star – 4:10 Kill Me or Cure Me – 2:14 ინფორმაცია რობი უილიამსის ოფიციალურ საიტზე დაარქივებული 2010-03-10 საიტზე Wayback Machine.
მაარი

მაარი (გერმ. Маar) — თითქმის ბრტყელძირიანი ვულკანური წარმოშობის ძაბრისებრი ან ცილინდრული ფორმის ჩაღრმავება დედამიწის ზედაპირზე. წარმოადგენს ვულკანურ კონუსთან დაუკავშირებელ პატარა ზომის, დაბალტემპერატურიანი ვულკანური აფეთქების შედეგად დანგრეულ კრატერს, რომლის უკონუსო ყელს გარს აკრავს ამოფრქვეული ფხვიერი მასალის ზვინული. მაარი წარმოიქმნება ვულკანური აირების ერთჯერადი აფეთქების შედეგად (ლავის ამოუღვრელად). მისი დიამეტრი იცვლება რამდენიმე ასეული მ-იდან რამდენიმე ათას მ-მდე; სიღრმე რამდენიმე ათეული მ-იდან რამდენიმე ასეულ მ-მდე. გარშემორტყმულია რგოლისებრი ზვინულით, რომელიც ხშირად მომრგვალო ფორმის ტბას უკავია. ამ მხრივ, აღსანიშნავია გერმანიაში მდებარე მაარული ტბა ლახერ-ზეე, რომლის მაქსიმალური სიღრმე 53 მ აღწევს. მაარის ზემო ნაწილის დენუდაციისას რჩება მხოლოდ აფეთქების მილი. ზოგჯერ იგი ამოვსებულია ულტრაფუძე ქანებით — კიმბერლიტებით, რომელიც ადგილ-ადგილ შეიცავს ალმასს. დამახასიათებელია შლაკური საფრის უმნიშვნელო განვითარება, ლავური ნაკადების არყოფნა, მოკლე პერიოდული ამონთხევა და დაწყებითი აფეთქების დიდი ძალა. გამოიყოფა ტუფური, ბაზალტური, აირული მაარები და ფსევდომაარები. დაბალი რგოლისებრი ზვინული უმეტესწილად აგებულია ამოფრქვევის დროს ამოსროლილი ფუძე ქანების ნატეხებით. მაარის ცენტრალურ ნაწილში ზოგჯერ აღმართულია ლავური გუმბათი, რომელიც ყალიბდება ვულკანური ციკლის ბოლოს. შლაკურ და ფერფლოვან კონუსებთან, ლავურ გუმბათებთან, ტუფურ რგოლებთან ერთად მაარი წარმოქმნის ვულკანურ მინდორსა და ჯაჭვს. მაარი განსაკუთრებით განვითარებულია გერმანიასა (აიფელი) და საფრანგეთში (ოვერნი). გარდა ამისა, იგი გვხვდება ჩრდილოეთ ამერიკასა (აშშ, კანადა) და სამხრეთ ამერიკაში (პატაგონია) და სხვა. მაარი — სტატია დიდი რუსული ენციკლოპედიიდან (რუსული) მაარი — სტატია ენციკლოპედია ბრიტანიკიდან (ინგლისური) ↑ 1.0 1.1 Маары // Большая советская энциклопеди ↑ 2.0 2.1 Ахромеев Л.М. Геоморфологический словарь-справочник. БГУ, Брянск, 2002 г., 320 стр. ↑ Маары // Геологическая энциклопедия